Kirill Gevorgian

Kirill Goratsiyevich Gevorgian  (alizaliwa tarehe 8 Aprili 1953) ni mwanasheria na mwanadiplomasia wa Urusi. Kuanzia mwaka 2003 hadi 2009, alihudumu kama balozi wa Urusi nchini Uholanzi. Mnamo 2014, alichaguliwa kuwa jaji wa Mahakama ya Kimataifa ya Haki (ICJ) kwa muhula ulioanza mwaka uliofuata.

Tarehe 8 Februari 2021, Gevorgian alichaguliwa kuwa makamu wa rais wa mahakama, akimrithi Xue Hanqin.

Mnamo Machi 2022, katika shauri kati ya Urusi na Ukraine kuhusu madai ya mauaji ya kimbari (Ukraine dhidi ya Urusi), Gevorgian alipiga kura kupinga kupitishwa kwa hatua za muda ambazo ziliamuru Urusi kusitisha operesheni yake maalumu nchini Ukraine, kwa maoni yake kwamba mahakama haina mamlaka ya kushughulikia shauri hilo. Hata hivyo, hatua hiyo ilipitishwa kwa kura kumi na tatu dhidi ya mbili, huku jaji wa China Xue Hanqin pia akipiga kura ya kupinga. Pamoja na msimamo huo, alipiga kura kuunga mkono hatua iliyoomba pande husika kutozidisha mzozo wao, akieleza kuwa "nguvu ya kuonyesha hatua hiyo ni mamlaka asili ya Mahakama".TAMKO LA MAKAMU WA RAIS GEVORGIAN

Tarehe 9 Novemba 2023, katika Uchaguzi wa majaji wa Mahakama ya Kimataifa ya Haki 2023, Gevorgian alishindwa kuchaguliwa tena kama mmoja wa majaji wawili wa Kundi la Ulaya Mashariki katika ICJ. Tukio hili liliashiria mara ya kwanza Umoja wa Kisovyeti/Urusi kutowakilishwa katika mahakama hiyo. Gevorgian alipata kura 77 kutoka kwa wajumbe wa Mkutano Mkuu wa Umoja wa Mataifa, ilhali mgombea wa Romania, Bogdan Aurescu, alipata kura 117 na kuchaguliwa badala yake.

Marejeo

Jamii:Wanasheria wa Urusi
jamii:waliozaliwa 1953
jamii:watu walio hai
jamii:WikiMonthly Edit-a-thon Kilimanjaro